סקס וסמים אאוט, חלב ועוגיות אין: ריאיון עם המתופף של מסטודון
כבר כמעט עשרים שנה שבראן דיילור מתופף עם מסטודון. רגע לפני שהם נוחתים בארץ הוא מספר על המעריצים הישראלים שהשתמשו בשיריהם בצבא ("טקטיקות עינוי"), על ההופעה ב"משחקי הכס" ויש לו גם מדריך למטאליסט המתחיל. צפו
שירית גל, לונדוןפורסם: 31.01.19 , 08:01
ריאיון עם בראן דיילור (צילום: דניאל גל)
עוד פחות מחודש תנחת בישראל מסטודון, אחת מלהקות המטאל המצליחות בשנים האחרונות, כחלק מגל המטאל שפוקד את המדינה. מפתיע לגלות שהלהקה שפועלת כבר כמעט 20 שנה עוד לא הגיעה לארץ. "לא שלא ניסינו לבוא. אנחנו תמיד מחפשים מקומות חדשים לנגן בהם", אומר בראן דיילור מתופף הלהקה בריאיון לרגל הגעתם.
"אנחנו יודעים לשרוד": הפוסי של לוסי חוגגים 20
לקרוא ולקנא: עיתונאי המוזיקה שהיה בזמן ובמקום הנכון
על קהל המעריצים שמחכה להם כאן הם גילו בתחילת הדרך בהופעה בגרמניה."הייתה קבוצה של 15 אנשים מישראל והם אמרו 'אתם חייבים לבוא לישראל, יש לכם מעריצים שם'. אני זוכר שהם סיפרו לנו סיפורים, כמה מהם היו בצבא וסיפרו שכדי להוציא אנשים מבניין הם ניגנו את אחד השירים שלנו שוב ושוב חזק מאוד", מספר דיילור ודקה אחרי כן תוהה עם מדובר בדבר טוב או רע.
חברי מסטודון בהופעת האורח במשחקי הכס(צילום: Helen Sloan/HBO)
"טרנדים יכולים לבוא וללכת אבל המטאל הדס תמיד שם", דיילור מפרגן למעריצים שמלווים את הלהקה בכל העולם. החבורה שנקראת על שם בהמה פרה-היסטורית היא מעריצה בעצמה של "משחקי הכס" ונפלה בחלקה הזכות לא רק לכתוב את השיר White Walker אלא גם להופיע בסדרה. "זה היה מדהים, בערך 14 שעות שכבתי בבוץ, קיבלתי אגרופים לבטן והגרון שלי שוסף 40-30 פעם בידי הונגרי קטן ונחמד שעזר לי לקום. זה היה די מגניב, חוויה סוריאליסטית".
מסטודון הוקמה באטלנטה בשנת 2000, ופרצה עם אלבומה השני Leviathan שזכה לביקורות נלהבות, היום באמתחתה כבר 7 אלבומי אולפן ושני אלבומי הופעה. "בעשר השנים הראשונות זה היה די פראי", מספר דיילור על תחילת הדרך. "עכשיו הדבר החשוב ביותר זה ההופעה והקולות. אחרי ההופעה כולם בפייסטיים עם האישה, חלב ועוגיות וללכת לישון".
להקת המטאל מסטודון: "אחרי ההופעה כולם בפייסטיים"(צילום: Jimmy Hubbard)
דיילור הוא לא רק המתופף של הלהקה הוא גם שר לא מעט, "זה כמו לשיר על מכונת אימונים אליפטית", הוא מסביר ומסרב להיכנע לתואר סולן. "אני קודם כל מתופף, אני לא זמר. אני לא רוצה - אבל אני שר".
בוא נעשה מדריך למטאליסט המתחיל, מה אני חייבת לדעת?
"את פשוט צריכה לאהוב רוק כבד. זה באמת הכל המוזיקה. צריך להתחיל עם האבות המייסדים של הז'אנר בלאק סאבאת' וג'ודס פריסט ואם את אוהבת את זה ואת אוהבת את איך שזה נשמע אז את עוברת לאיירון מיידן ודיו ומשם למטאליקה ואז יש את כל היתר".
בראן דיילור ממסטודון
צילום: Jimmy Hubbard